Envisat
Store norske leksikon,Teknologi og industri,Romvirksomhet,Jordobservasjon
Envisat er en jordobservasjonssatellitt som ble skutt opp av ESA i 2002. Satellitten hadde med seg en rekke instrumenter for å måle egenskaper ved både jordoverflaten, havet og atmosfæren, blant annet en avansert SAR (Syntetisk apertur-radar). Prosjektet ble avsluttet da man uventet mistet kontakten med satellitten i 2012. Satellitten hadde likevel dobbelt så lang operasjonstid som planlagt.
Norsk industri har levert utstyr til både satellitten og bakkesegmentet, og norske forskningsmiljøer har brukt operative data i ulike vitenskapelige prosjekter. Teknisk Envisat ble skutt opp med en Ariane 5 bærerakett fra Kourou i Fransk Guyana. Oppskytningsmassen var på over åtte tonn, hvorav instrumentene utgjorde drøyt to tonn. Dimensjon med solcellepanelet utfoldet er om lag 25 × 10 m. Satellitten går i en solsynkron bane, i ca 770 km høyde.Siden satellitten nå er ute av drift, er den nå å betrakte som romskrot. Den er et av de største objektene i bane, og representerer en stor andel av total romskrotmasse. Les mer i Store norske leksikon romvirksomhet jordobservasjon Eksterne lenker ESAs nettsider vedrørende ENVISAT-1 Om ENVISAT hos forskning.no